**Отчет за дейността на НЧ“Прогрес-1928 г.“ с.Ново Лески за 2021 г.**

Изключително трудна беше изминалата 2021 г. Една част от планираните мероприятия се проведоха с много малко хора, а други въобще не се проведоха. Годината започнахме с провеждане на обичая Бабугери на 6 януари , Йордановден. На 21 януари младите майки в селото под ръководството на читалището поздрави фелшера , а вечерта беше организирана вечер, посветена на родилната помощ.

На първи февруари самодейците при читалището , съвместно с Кметството и Пенсионерския клуб зарязаха лозята извън селото, като всичко това се случва както е било в миналото- с песни в лозята и придължение в кръчмата. В началото на месец март проведохме Мартенските празници, които са толкова обичани и чакани от всички - 1 март – Ден на самодееца, 3 март и 8 март.

През лятото самодейците се събираха , за да се подготвят за участие на 15 август на Празника на старото село Горно Ляски. След това имахме събиране на Димитровден, което съвсем не беше както трябва, тъй като трябваше да се спазват противоепидемичните мерки.

Много от хората нямат желание да ходят на мероприятия, защото селото загуби много от жителите си и се притесняват.

**1.Библиотечна дейност.**

Читалищната библиотека обслужва населението на селото и главната и задача е работа с читателя, масова дейност, справочно-библиографска и краеведска дейност, комплектуване и организация на библиотечния фонд, който да отговаря на нуждите от пълноценно информационно обслужване на читателите. Всяка година на 6 януари библиотеката прави витрина , посветена на годишнина от рождението на големия революционер и поет Христо Ботев . През цялата година библиотеката работеше при спазване на мерките за безопастност.

Библиотеката разполага с 4391т. литература. Броят на обслужваните читатели е 200 и включва всички възрастови групи. В края на годината библиотеката проведе конкурс за „Най-красива Сурвачка“. В него се включиха ученици до 7 клас.

Такава беше годината – трудна за всички, но въпреки всичко не сме спряли да работим.

Председател ЧН: Стефан Терзиев